Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 78/14/5511	Žilina, 14.8.2014
EEČ : 2-43-396-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov a výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 360,00 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: Mesto Žilina, Námestie obetí komunizmu č. 1, Žilina 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Žilina - Západ pod spisovou značkou ORP-42/ZZ-ZA-2014.
	Dňa 16.11.2013 v čase asi o 03:45 hod. v Žiline na Hlinskej ulici pred diskotékou U-la-la spolu s ďalším neznámym mužom fyzicky napadol XXXXX tak, že po tom, ako XXXXXa XXXXX odsotil od XXXXX a udrel ho raz do tváre, XXXXX XXXXX udrel päťkrát do zadnej časti hlavy, kým ho XXXXX nezhodil na zem, po rozdelení XXXXX odišiel za blízky drevený stánok, po chvíli smerom ku XXXXX prišiel XXXXX s neznámym mužom, ktorý XXXXX udrel do tváre, v dôsledku čoho spadol XXXXX na zem, kde ho XXXXX s neznámym mužom udierali do hlavy a ako sa XXXXX presunul ku vedľajšej budove a postavil sa, tak ho XXXXX udrel dvakrát do tváre, čím mu spôsobil zranenia - pomliaždenie hlavy záhlavnej oblasti, pomliaždenie nosa so zlomeninami nosových kostičiek s posunom a zakrvácaním z nosa a pomliaždenie ľavej polovice tváre, ktoré si vyžiadali práceneschopnosť v trvaní 12 dní.

Odôvodnenie: 
	Poverený príslušník OO PZ Žilina - západ uznesením sp. zn. ČVS:ORP-42/ZZ-ZA-2014 zo dňa 21.01.2014 podľa § 199 ods. 1 Tr. poriadku začal trestné stíhanie a súčasne podľa § 206 ods. 1 Tr. poriadku vzniesol obvinenie XXXXX pre prečin výtržníctva podľa § 364 ods. 1 písm. a) Tr. zák. a prečin ublíženia na zdraví podľa § 156 ods. 1 Tr. zák. na vyššie uvedenom skutkovom základe. 

	Po skončení skráteného vyšetrovania mi poverený príslušník PZ predložil spisový materiál spolu s návrhom na podanie obžaloby. Následne som vec odstúpil na konanie probačnému a mediačnému úradníkovi Okresného súdu v Žiline za účelom vykonania mediácie.

	V konaní pred probačným a mediačným úradníkom Okresného súdu v Žiline sa obv. XXXXX ku spáchaniu činu, ktorý sa mu kladie za vinu, priznal a vyhlásil, že  spáchal skutok, za ktorý je stíhaný. Obvinený sa za svoje konanie ospravedlnil poškodenému, vyhlásil, že súhlasí so zmierom s tým, že poškodeným požadovanú náhradu škody vo výške 360,-Eur uhradil v hotovosti v sume 360,-Eur za prítomnosti probačného a mediačného úradníka v priebehu mediačného konania. 

Poškodený XXXXX uviedol, že súhlasí so zmierom, pričom od obvineného požaduje uhradiť sumu 360,-Eur za zranenia, ktoré mu skutkom vznikli a ďalšie náklady v súvislosti s dopravou na lekárske vyšetrenia, pričom poškodený potvrdil, že mu tieto peňažné prostriedky boli obvineným uhradené v hotovosti za prítomnosti probačného a mediačného úradníka v priebehu mediačného konania, Poškodený súčasne vyhlásil, že dodržaním tejto dohody sú jeho nároky vo vzťahu k obvinenému v súvislosti s náhradou škody a inej ujmy spôsobenej trestným činom v celom rozsahu uspokojené a iné požiadavky na obvineného nemá. 

	Skutočnosť uzavretia zmieru medzi obvineným XXXXX a poškodeným XXXXX je zrejmá z písomného zmieru uzatvoreného dňa 07.08.2014 v kancelárii probačného a mediačného úradníka Okresného súdu v Žiline.

	Z listinných dôkazov, zabezpečených v priebehu prípravného konania vypovedajúcich o osobe páchateľa vyplýva, že obvinený XXXXX nemá záznam v odpise z Registra trestov GP SR a taktiež nemá žiadny záznam v Ústrednej evidencii priestupkov MV SR.

	Obvinený XXXXX zložil dňa 07.08.2014 na účet Krajskej prokuratúry v Žiline č. XXXXX, vedenom v štátnej pokladnici sumu vo výške 100,-Eur. 

	V rámci zmieru uzatvoreného medzi obvineným a poškodeným zo dňa 07.08.2014 bol určený ako adresát peňažnej sumy určenej na všeobecne prospešné účely Mesto Žilina. Výška peňažnej sumy určenej na verejnoprospešné účely bola stanovená u XXXXX na 100,-Eur. Z uvedenej sumy 50 % patrí štátu na peňažnú pomoc poškodeným podľa osobitného zákona  a 50% t.j. 50,-Eur, patrí Mestu Žilina, Námestí obetí komunizmu č. 1, Žilina, IČO: 00321796, pričom uvedená suma bude bezodkladne po nadobudnutí právoplatnosti tohto uznesenia poukázaná na účet vedený v Prima banke, a.s. č. XXXXX

	Za prečin výtržníctva podľa § 364 ods. 1 písm. a) Tr. zák. dovoľuje Trestný zákon uložiť trest odňatia slobody až na 3 roky.

	Za prečin ublíženia na zdraví podľa § 156 ods. 1 Tr. zák. dovoľuje Trestný zákon uložiť trest odňatia slobody na 6 mesiacov až 2 roky.

	Podľa § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horného hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a)vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b)nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c)zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Podľa § 215 ods. 1 písm. g) Tr. por. prokurátor zastaví trestné stíhanie, ak sa schváli zmier medzi obvineným a poškodeným.

	Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o prečine, za ktorý Trestný zákon ustanovuje trest odňatia slobody s hornou hranicou neprevyšujúcou päť rokov, obvinený vyhlásil, že spáchal skutok, za ktorý je stíhaný, pričom nie sú odôvodnené  pochybnosti o slobodnosti, vážnosti a určitosti tohto vyhlásenia, uhradil poškodenému spôsobenú škodu, zložil na účet prokuratúry peňažnú  sumu určenému konkrétnemu adresátovi na  všeobecne prospešné účely a  táto suma nie je zrejmé neprimeraná závažnosti spáchaného trestného činu a vzhľadom  na  povahu  a  závažnosť  tohto  trestného  činu,  mieru,  akou  bol dotknutý verejný záujem, na osobu obvineného a na  jeho osobné a majetkové pomery možno prijať záver, že rozhodnutie o schválení zmieru je dostačujúce a odôvodnené. Naviac je potrebné poukázať na skutočnosť, že sám obvinený ako i poškodený udelili súhlas k takémuto rozhodnutiu prokurátora.

	Na základe uvedeného som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu  n i e  j e  prípustná sťažnosť.

JUDr. Ľuboš Kríž
prokurátor